Source: https://publications.europa.eu/code/mt/mt-250903.htm
Timestamp: 2020-08-07 10:30:53+00:00
Document Index: 1065670

Matched Legal Cases: ['Qorti ', 'Qorti ', 'Qorti\n', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ']

﻿ L-Uffiċċju tal-Pubblikazzjonijiet — Il-Gwida tal-Istil Interistituzzjonali — 5.9.3. Ir-referenzi għall-kawżi tal-Qorti tal-Ġustizzja u tal-Qorti Ġenerali
Europa > Uffiċċju tal-Pubblikazzjonijiet > Gwida tal-Istil > II. Pubblikazzjonijiet ġenerali > 5. L-istruttura > 5.9. Ir-referenzi
Pubblikazzjonijiet tal-Qorti
tal-Ġustizzja tal-Unjoni Ewropea:
Pubblikazzjonijiet għajr dawk
tal-Qorti tal-Ġustizzja tal-Unjoni Ewropea:
5.9.3. Ir-referenzi għall-kawżi tal-Qorti tal-Ġustizzja u tal-Qorti Ġenerali
Pubblikazzjonijiet tal-Qorti tal-Ġustizzja tal-Unjoni Ewropea
Ġabra diġitali tal-kawżi
Il-Qorti tal-Ġustizzja tal-Unjoni Ewropea adottat metodu ta’ ċitazzjoni tal-ġurisprudenza li jgħaqqad l-ECLI (mingħajr l-akronimu “ECLI” innifsu) mal-isem tas-soltu tad-deċiżjoni u n-numru tal-kawża fir-reġistru. Dan huwa applikabbli għall-ġurisprudenza kollha sa mill-1954. Dan ġie applikat progressivament minn kull Qorti/Tribunal tal-UE sa mill-ewwel nofs tas-sena 2014, ġie armonizzat bejn il-Qrati tal-Unjoni Ewropea matul is-sena 2016:
sentenza tat-12 ta’ Lulju 2005, Schempp, C-403/03, EU:C:2005:446, punt 19
Jekk id-deċiżjoni ma ġietx ippubblikata sħiħa fir-Rapporti, tiżdied il-formula “mhux ippubblikat(a)”:
sentenza tas-6 ta’ Ġunju 2007, Walderdorff vs il-Kummissjoni, T-442/04, mhux ippubblikata, EU:T:2007:161
Is-sit tal-Qorti tal-Ġustizzja tal-Unjoni Ewropea: Curia (https://curia.europa.eu/jcms/jcms/P_125997/mt)
Rapporti tal-kawżi fuq il-karta
Il-kawżi kienu ppubblikati fuq il-karta jew fil-Ġabra tal-Ġurisprudenza quddiem il-Qorti tal-Ġustizzja u l-Qorti Ġenerali (sal-2011), jew fil-Ġabra tal-Qorti Ewropea — il-Ġabra tas-Servizz Pubbliku tal-Komunità Ewropea (sal-2009).
Fir-referenzi għall-kawżi, il-Qorti tal-Ġustizzja, il-Qorti Ġenerali u t-Tribunal għas-Servizz Pubbliku kienu jużaw formola interna limitata għall-pubblikazzjonijiet tagħhom proprji (notevolment fir-Rapport tal-Kawżi quddiem il-Qorti) u ma kinux isemmu s-sena tar-rapport (fejn is-sena hija dik tas-sentenza):
is-Sentenza tal-15 ta’ Jannar 1986, il-Kummissjoni v il-Belġju (il-Każ 52/84, ECR 89, il-punt 12)
is-Sentenza tat-28 ta’ Jannar 1992, Speybrouck v il-Parlament (il-Każ T-45/90, ECR II-33, il-punt 2)
is-Sentenza tad-9 ta’ Frar 1994, Latham v il-Kummissjoni (il-Każ T-3/92, ECR I-A-23 u II-83, il-punt 2)
Wara d-dħul fis-seħħ tat-Trattat ta’ Lisbona fl-1 ta’ Diċembru 2009, “il-Qorti tal-Ġustizzja tal-Komunitajiet Ewropej” saret “il-Qorti tal-Ġustizzja tal-Unjoni Ewropea” u “l-Qorti tal-Prim’Istanza” saret “il-Qorti Ġenerali”.
Pubblikazzjonijiet għajr dawk tal-Qorti tal-Ġustizzja tal-Unjoni Ewropea
Il-ġurisprudenza tista’ wkoll tiġi ċċitata f’pubblikazzjonijiet li mhumiex tal-Qorti tal-Ġustizzja tal-Unjoni Ewropea: pubblikazzjonijiet ġenerali, atti legali ppubblikati fil-Ġurnal Uffiċjali (b’mod partikolari deċiżjonijiet tal-Kummissjoni dwar għajnuna mill-istat jew fużjoni, eċċ.).
Minħabba li pubblikazzjonijiet bħal dawn huma mmirati għal pubbliku mhux speċjalizzat, il-metodu ta’ ċitazzjoni jinvolvi informazzjoni addizzjonali.
Il-komunikazzjonijiet tal-Qorti tal-Ġustizzja tal-Unjoni Ewropea fil-Ġurnal Uffiċjali ssegwi r-regola ta’ ċitazzjoni tal-Qorti tal-Ġustizzja.
Mill-1 ta’ Jannar 2015, il-metodu għar-referenzjar tal-ġurisprudenza jagħti ammont ta’ flessibbiltà lill-awtur tat-test ewlieni, iżda jistandardizza ċ-ċitazzjoni tal-ECLI fin-nota ta’ qiegħ il-paġna.
Test ewlieni
Ir-referenza tal-ġurisprudenza għandha tinkludi mill-inqas:
it-tip ta’ deċiżjoni (sentenza, ordni, eċċ.),
l-isem tal-qorti.
Jistgħu jiżdiedu dawn l-elementi li ġejjin, jekk ikunu utli fil-kuntest:
l-isem tas-soltu tal-kawża,
id-data tad-deċiżjoni.
Nota ta’ qiegħ il-paġna
Il-format standardizzat jinkludi dejjem dawn l-elementi li ġejjin, fl-ordni kif muri hawn taħt:
l-isem tal-qorti,
id-data tad-deċiżjoni,
in-numru tal-kawża,
l-ECLI tad-deċiżjoni,
jekk meħtieġ, kull paragrafu partikolarment pertinenti.
Ir-Regolament (KE) Nru 304/2003 ġie annullat mill-Qorti tal-Ġustizzja tal-Unjoni Ewropea (1) […]
Sentenza tal-Qorti tal-Ġustizzja tal-10 ta’ Jannar 2006, Il-Kummissjoni vs Il-Parlament u Il-Kunsill, C-178/03, ECLI:EU:C:2006:4, punti 60 sa 65.
Fis-sentenza tagħha tal-10 ta’ Jannar 2006, Il-Kummissjoni vs Il-Parlament u Il-Kunsill (1), il-Qorti tal-Ġustizzja annullat ir-Regolament (KE) Nru 304/2003 […]
Sentenza tal-Qorti tal-Ġustizzja tal-10 ta’ Jannar 2006, Il-Kummissjoni vs Il-Parlament u Il-Kunsill, C-178/03, ECLI:EU:C:2006:4, punt 60.
Jekk l-istess deċiżjoni hija msemmija għal ħafna drabi, l-aħjar li jkun deċiż, fl-ewwel okkorrenza tagħha, kif ser tidher aktar ’il quddiem:
Ir-Regolament (KE) Nru 304/2003 ġie annullat mill-Qorti tal-Ġustizzja (1) (minn issa ’l quddiem imsejjaħ is-“sentenza tal-Kummissjoni vs Il-Parlament u Il-Kunsill)” […]
Fis-sentenza tagħha tal-10 ta’ Jannar 2006, fil-kawża Il-Kummissjoni vs Il-Parlament u Il-Kunsill (1) (minn issa ’l quddiem imsejjaħ is-“sentenza tal-10 ta’ Jannar 2006”), il-Qorti tal-Ġustizzja annullat ir-Regolament (KE) Nru 304/2003 […]
Ir-Regolament (KE) Nru 304/2003 ġie annullat mill-Qorti tal-Ġustizzja (1) (minn issa ’l quddiem imsejjaħis-“sentenza fil-Kawża C-178/03”) […]
Dan il-metodu ta’ ċitazzjoni japplika kemm għar-referenzi tad-deċiżjonijiet tal-Qorti tal-Ġustizzja li ġew ippubblikati fuq il-karta fil-Ġabra u għal dawk li, aktar riċenti, kienu ppubblikati biss f’format diġitali.
Sommarju f’tabella
Mod ta’ ċitazzjoni f’pubblikazzjonijiet għajr dawk tal-Qorti tal-Ġustizzja (f’24 verżjoni tal-lingwa)
Fejn issib l-ECLI
Għal tiftixa ta’ malajr għall-ECLI ta’ kwalunkwe deċiżjoni, ittajpja n-numru tal-kawża fil-formola ta’ tiftix ta’:
is-sit tal-Qorti tal-Ġustizzja tal-Unjoni Ewropea (attribut “Numru tal-kawża”) (https://curia.europa.eu/juris/recherche.jsf?language=mt),
is-sit tal-EUR-lex (attribut “Tiftixa għat-test”) (https://eur-lex.europa.eu/advanced-search-form.html?locale=mt).
Fejn issib l-isem tas-soltu tal-kawża
L-isem tas-soltu tal-kawża huwa assenjat mill-Qorti tal-Ġustizzja.
Jista’ jinstab permezz tal-konsultazzjoni fil-listi li jistgħu jiġu aċċessjati mis-sit tal-Qorti tal-Ġustizzja tal-Unjoni Ewropea (fil-paġna “Aċċess numeriku”) (https://curia.europa.eu/jcms/jcms/Jo2_7045/mt). Dawn il-listi jeżistu biss bl-Ingliż u bil-Franċiż.
Fil-pubblikazzjonijiet għajr dawk tal-Qorti tal-Ġustizzja, għar-referenzi tal-ġurisprudenza, id-data tad-deċiżjoni u s-sena tal-ġabra tal-qorti kienu jkunu inklużi biex jiffaċilitaw ir-riċerka bibljografika tal-qarrej, li jista’ jkun ma kienx ikun konxju tar-rabta bejn is-sena tal-pubblikazzjoni u s-sena tad-deċiżjoni:
Qabel il-15 ta’ Novembru 1989:
is-Sentenza tal-15 ta’ Jannar 1986 fil-Każ 52/84, il-Kummissjoni v il-Belġju (ECR 1986, p. 89, il-punt 12)
Wara l-15 ta’ Novembru 1989 ’il hemm (il-każijiet tal-Qorti u tat-Tribunal jiġu ppubblikati separatament):
is-Sentenza tat-30 ta’ Jannar 1992 fil-Każ C-328/90, il-Kummissjoni v il-Greċja (ECR 1992, p. I-425, il-punt 2)
is-Sentenza tat-28 ta’ Jannar 1992 fil-Każ T-45/90, Speybrouck v il-Parlament (ECR 1992, p. II-33, il-punt 2)
Mill-1 ta’ Jannar 1994 sal-31 ta’ Diċembru 2005 (kawżi tas-servizz pubbliku biss):
is-Sentenza tad-9 ta’ Frar 1994 fil-Każ T-3/92, Latham v il-Kummissjoni (ECRFP 1994, p. I-A-23 u II-83, il-punt 2)
Mill-1 ta’ Jannar 2006 sal-31 ta’ Diċembru 2014 (il-każijiet tal-persunal quddiem il-Qorti tal-Ġustizzja, il-Qorti Ġenerali u t-Tribunal għas-Servizz Pubbliku):
is-Sentenza tad-9 ta’ Novembru 2006 fil-Każ C-344/05 P il-Kummissjoni v De Bry (ECRFP 2006, p. I-B-2-19 u II-B-2-127)
is-Sentenza tat-8 ta’ Ġunju 2006 fil-Każ T-156/03 Pérez-Díaz v il-Kummissjoni (ECRFP 2006, p. I-A-2-135 u II-A-2-649)
is-Sentenza tas-26 ta’ Ottubru 2006 fil-Każ F-1/05 Landgren v ETF (ECRFP 2006, p. I-A-1-123 u II-A-1-459)